wannaphong/clean_thaiwikipedia huggingface dataset:
# เอบี ควีน
AB QUEEN หรือ เอบี ควีน เป็นศิลปินดูโอหญิงชาวไทย ลำดับที่ 15 สังกัดค่ายกามิกาเซ่ ในเครืออาร์เอส ประกอบด้วย เอพริล-นภัสรดา กาญจนเจริญ และ บูม-ธนวรรณ วงส์สงวน มีผลงานซิงเกิ้ลแรกกับเพลงชื่อ งี่เง่า เข้าใจยาก เรื่องมาก (แล้วรักมั้ย?) ปัจจุบันเอพริลได้เซ็นสัญญาเป็นนักแสดงในสังกัดโพลีพลัสและบูม เป็นผู้ก่อตั้งเจ้าของแบรนด์ Butterbear ในเครือ COFFEE BEANS by Dao

 สมาชิก  
 เอพริล  
 ชื่อจริง : นภัสรดา กาญจนเจริญ 
 ชื่อเล่น : เอพริล 
 วันเกิด : 22 เมษายน พ.ศ. 2538 
 อายุ :  ปี 
 จบการศึกษาจากคณะศิลปศาสตร์ สาขาวิชาธุรกิจระหว่างประเทศ (หลักสูตรภาษาอังกฤษ) 
มหาวิทยาลัยอัสสัมชัญ]] (เอแบค)
 ปริญญาโท : กำลังศึกษาที่ มหาวิทยาลัยอัสสัมชัญ
 สัญชาติ : ไทย
 ตำแหน่งงาน เลขานุการ

 บูม  
 ชื่อจริง : ธนวรรณ วงส์สงวน 
 ชื่อเล่น : บูม 
 วันเกิด : 18 กันยายน พ.ศ. 2538 
 อายุ :  ปี 
 โรงเรียน : จบการศึกษาจาก Harrow International School, Bangkok 
 จบการศึกษาจาก Tufts University, Boston
 สัญชาติ : ไทย

 ผลงาน  
 รายละเอียดอัลบั้ม  รายชื่อเพลง  AB QUEEN  
 ปี: พ.ศ. 2555 
 สังกัด: กามิกาเซ่ 
 วันวางแผงอัลบั้ม: ดิจิตอลอัลบั้ม 
 งี่เง่า เข้าใจยาก เรื่องมาก (แล้วรักมั้ย?)
 เธอไม่เคยเหงา (เพลงที่ไม่ได้ปล่อย ก่อนที่จะยุบวง)
Dislove (เพลงที่ไม่ได้ปล่อย ก่อนที่จะยุบวง)
 งี่เง่า เข้าใจยาก เรื่องมาก (แล้วรักมั้ย?) (Inst.)

 อัลบั้มโปรเจกต์พิเศษ sevendays2 (เฉพาะบูม)  
 รายละเอียดอัลบั้ม รายชื่อเพลง อัลบั้มหน้าปก  SEVENDAYS2  
 ปี: พ.ศ. 2555 
 สังกัด: กามิกาเซ่ 
 วันวางแผงอัลบั้ม: ดิจิตอลอัลบั้ม 
 Angry Boo 
แค่ไม่พูดว่ารัก.. ไม่ใช่ไม่รัก (เพลงที่ไม่ได้ปล่อย)150x150px 

 ผลงานร่วม  
 รายละเอียดอัลบั้ม รายชื่อเพลง  I LOVE KAMIKAZE’S DESTINY 
 ประเภท: ซีดี
 สังกัด: กามิกาเซ่
 วันวางแผง ธันวาคม พ.ศ. 2555  
 รักแท้จะตามหาเธอ  (Destiny) 
 ถามไม่คิด(Silly  Question)
 มีอะไรอีกมั้ยที่ลืมบอก (Top Secret)
 Ab(แอ๊บ)
 ตัดใจไม่ลงและคงไม่ยอม (Refuse)
 รักพาตัว (Kidnap)
 หน้าตาดีไม่มีแฟน
 เปล่าเจ้าชู้
 Honey, I hate you
 Dirty Party
 วัยรุ่นครั้งเดียว
 ไม่มีทางไม่มีเธอ (Always Da One)
 เลิกกันนะ (Enough)
 คนดีนาทีสุดท้าย
 Angry Boo
 เพื่อน (Friends)

 คอนเสิร์ต  
 คอนเสิร์ตชื่อคอนเสิร์ต วันที่แสดง สถานที่แสดง ศิลปิน KAMIKAZE THE 5th DESTINY CONCERT 13 ตุลาคม พ.ศ. 2555 รอยัล พารากอน ฮอลล์ สยามพารากอน  รวมศิลปิน kamikaze 

 ผลงานอื่น ๆ 

 มิวสิควีดีโอ  
 มิวสิควีดีโอ  Music Video  ศิลปิน  สมาชิก  ไม่ต้องให้ทั้งโลกรักเรา (No Need) 3.2.1  เอพริล บูมไม่ได้อกหัก (Deception)XISเอพริล บูมเริ่มวันไหน... จบวันนั้น (Forbidden Love)แคท-แพทเอพริลรักแท้จะตามหาเธอ (Destiny) รวมศิลปินเอบี ควีน

ผลงานพิธีกร
รายการ KamiKaze ช่อง You Channel (พ.ศ. 2556)

 โฆษณา  
 โฆษณาชื่อโฆษณา สมาชิก  MK สุกี้ เอพริล  KFCเอพริล  บอลโลกเอพริล
# สติกซ์ (ดาวบริวาร)
สติกซ์  เดิมชื่อ S/2012 (134340) 1 หรือ P5 เป็นดาวบริวารขนาดเล็กของดาวพลูโต ประกาศการค้นพบเมื่อวันที่ 11 กรกฎาคม พ.ศ. 2555 นับเป็นดวงจันทร์ดวงที่ 5 ของดาวพลูโตเท่าที่มีการค้นพบจนถึงปัจจุบัน ถัดจากการค้นพบดวงจันทร์ดวงที่สี่ของดาวพลูโต (ชื่อว่า เคอร์เบอรอส) ประมาณหนึ่งปี โดยดวงจันทร์ดวงนี้ถูกตรวจพบจากชุดภาพถ่ายจำนวน 9 ชุดจากกล้องถ่ายภาพสนามกว้าง 3 ซึ่งเป็นส่วนหนึ่งของกล้องโทรทรรศน์อวกาศฮับเบิล ภาพทั้ง 9 ชุดดังกล่าว ถ่ายในเดือนมิถุนายน วันที่ 26 27 29 และเดือนกรกฎาคม วันที่ 7 และ 9 พ.ศ. 2555

ดวงจันทร์ดวงนี้คาดว่ามีรูปทรงบิดเบี้ยว เส้นผ่านศูนย์กลางระหว่าง 10–24 กิโลเมตร ซึ่งค่าประมาณนี้ได้จากการหาความส่องสว่างปรากฏ และค่าสัมประสิทธิ์การสะท้อนแสงของดาว (albedo) ที่มีค่าประมาณ 0.35 และ 0.04 จากขอบด้านบนและขอบด้านล่างของดาวตามลำดับ ดวงจันทร์ดวงนี้เคลื่อนที่รอบดาวพลูโตโดยมีเส้นผ่านศูนย์กลางวงโคจรประมาณ 58,000 ไมล์ อยู่ห่างจากดาวพลูโตประมาณ 26,000 ไมล์ (42,000 กิโลเมตร) ซึ่งระยะทางนี้ทำให้สติกซ์มีวงโคจรอยู่ระหว่างคารอนและนิกซ์ และยังมีระนาบวงโคจรใกล้เคียงกับดวงจันทร์ดวงอื่น ๆ ของดาวพลูโต มีการสันนิษฐานว่าดวงจันทร์ของดาวพลูโตอาจเกิดจากการชนกันของวัตถุในแถบไคเปอร์กับดาวพลูโตในอดีต Astronomers find fifth moon at Pluto โดย Thomas H. Maugh II  (11 ก.ค. 2555) จาก Los Angeles Times, สืบค้นวันที่ 12 ก.ค. 2555

โครงการสำรวจที่นำไปสู่การค้นพบดวงจันทร์ดวงนี้ เป็นหนึ่งในแผนเตรียมการไปถึงดาวพลูโตของยานอวกาศนิวฮอไรซันส์ ซึ่งขณะนี้กำลังอยู่ระหว่างการเดินทาง จากการค้นพบดวงจันทร์ที่มีขนาดเล็กดวงใหม่นี้ทำให้ทีมงานตระหนักถึงความเสี่ยงต่อการพุ่งชนยานอวกาศของเทห์ฟ้าต่าง ๆ โดยเฉพาะวัตถุที่มีขนาดเล็กยากต่อการตรวจจับ

ชื่อของดวงจันทร์ สติกซ์ (Styx) ตั้งตามชื่อเทพีแห่งแม่น้ำและชื่อของแม่น้ำในยมโลกตามเทพปกรณัมกรีก ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง เคอร์เบอรอส (Kerberos) ซึ่งเดิมชื่อ S/2011 (134340) 1 หรือ P4

 เชิงอรรถ 
ก.  134340 เป็นตัวเลขที่หมายถึงดาวพลูโต กำหนดโดย ศูนย์ดาวเคราะห์ขนาดเล็ก (Minor Planet Center) ซึ่งกำหนดขึ้นหลังจากดาวพลูโตถูกถอดสภาพจากการเป็นดาวเคราะห์เมื่อปี พ.ศ. 2549 ส่วนชื่อ "เอส/2012 พี 1" ใช้เมื่อดาวพลูโตมีสถานะเป็นดาวเคราะห์
# วัดสุปัฏนารามวรวิหาร
วัดสุปัฏนารามวรวิหาร หรือที่ประชาชนทั่วไปเรียกว่า วัดสุปัฏน์ เป็นพระอารามหลวงชั้นตรี ชนิดวรวิหารราชกิจจานุเบกษา, แจ้งความกระทรวงธรรมการ แผนกกรมธรรมการ (ให้ยกวัดสุปัฎนาราม ตำบลในเมือง อำเภอเมืองอุบล จังหวัดอุบลราชธานี เป็นพระอารามหลวงชั้นตรี ชะนิดวรวิหาร), เล่ม 53, ตอน 0 ง, 16 สิงหาคม 2489, หน้า 1029 เป็นวัดธรรมยุติกนิกายแห่งแรกของภาคตะวันออกเฉียงเหนือและจังหวัดอุบลราชธานี โดยได้รับพระราชทานนามวัดจากพระบาทสมเด็จพระจอมเกล้าเจ้าอยู่หัวปัจจุบันพระวิบูลธรรมาภรณ์ (ชาย ชาคโร) ดำรงตำแหน่งเป็นเจ้าอาวาส

 พื้นที่ 
วัดสุปัฏนาราม ตั้งอยู่เลขที่ 1 ตำบลในเมืองอำเภอเมืองอุบลราชธานี จังหวัดอุบลราชธานี มีเนื้อที่ 21 ไร่ 3 งาน 10 ตารางวา โฉนดเลขที่ 1949 ทิศเหนือติดถนนหลวง ทิศใต้ติดแม่น้ำมูล ทิศตะวันออกติดโรงพยาบาลโรคปอด และทิศใต้ติดประปา

 ประวัติ 
พระบาทสมเด็จพระจอมเกล้าเจ้าอยู่หัวโปรดฯ ให้พระพรหมราชวงศา (กุทอง สุวรรณกูฏ) สร้างวัดสุปัฏนารามขึ้นสำหรับคณะสงฆ์ธรรมยุติกนิกาย เริ่มแรกมีเนื้อที่กว้าง 3 เส้นเศษ ยาว 5 เส้นเศษ ผูกพัทธสีมาเมื่อวันที่ 12 เมษายน พ.ศ. 2479ประวัติพระอารามหลวง เล่ม ๒, หน้า 313 และยกสถานะเป็นพระอารามหลวงชั้นตรี ชนิดวรวิหาร ตั้งแต่วันที่ 28 กรกฎาคม พ.ศ. 2479

 พระพุทธรูปที่สำคัญ  
 พระสัพพัญญูเจ้า
 พระแก้วขาวเพชรน้ำค้าง (พระพุทธรูปหนึ่งในนพรัตน์หรือแก้วเก้าประการ)

 ศาสนสถานที่สำคัญ  
พระอุโบสถ วัดสุปัฏนารามวรวิหาร เป็นสถาปัตยกรรมผสมผสานระหว่าง 3 ชนชาติ คือ
 ส่วนหลังคา เป็นศิลปะแบบไทย 
 ส่วนกลางของตัวพระอุโบสถ เป็นศิลปะแบบเยอรมัน 
 ส่วนฐานของพระอุโบสถ เป็นศิลปะแบบขอมโบราณ

 ลำดับเจ้าอาวาส 
ลำดับเจ้าอาวาสวัดสุปัฏนาราม มีดังนี้ประวัติพระอารามหลวง เล่ม ๒, หน้า 314
 พระอธิการดี พนฺธุโล
 พระอธิการเพ็ง
 พระอธิการเพชร
 พระอธิการสีโห
 พระอธิการสี
 พระญาณรักขิต (จันทร์ สิริจนฺโท)
 พระโพธิวงศาจารย์ (อ้วน ติสฺโส)
 พระครูประจักษ์อุบลคุณ (สุ้ย ญาณาสโย)
 พระธรรมบัณฑิต(ญาณ ญาณชาโล)
 พระเทพกวี (นัด เสนโก)
 พระโพธิญาณมุนี (ภา ปภาโส)
 พระรัตนมงคลมุนี (ยงยุทธ ตปนิโย)
 พระวิบูลธรรมาภรณ์ (ชาย ชาคโร)
# เกษม รุ่งธนเกียรติ
เกษม รุ่งธนเกียรติ (เกิด 19 พฤษภาคม พ.ศ. 2501) อดีตกรรมการบริหารพรรคไทยรักไทย อดีตสมาชิกสภาผู้แทนราษฎรจังหวัดสุรินทร์ เขาเป็นที่รู้จักสำหรับวงการมวยไทย ในฐานะผู้จัดการส่วนตัวของนักมวยไทยที่มีชื่อว่า อิกคิวซัง ก.รุ่งธนเกียรติมวยสยามรายวัน. ปีที่ 19 ฉบับที่ 6647. วันศุกร์ที่ 11 พฤศจิกายน พ.ศ. 2554. หน้า 28

 ประวัติ 
เกษม สำเร็จการศึกษาจากคณะนิติศาสตร์ มหาวิทยาลัยธรรมศาสตร์ และเนติบัณฑิตไทย เคยเป็นสมาชิกสภาผู้แทนราษฎรจังหวัดสุรินทร์, สมาชิกวุฒิสภาจังหวัดสุรินทร์ ตลอดจนอดีตกรรมการบริหารพรรคไทยรักไทยเกษม รุ่งธนเกียรติ - ThaisWatch.com - ศูนย์ข้อมูลนักการเมือง และเป็นน้องชายของกิตติภัทร์ รุ่งธนเกียรติ อดีตนายกองค์การบริหารส่วนจังหวัดสุรินทร์เมืองช้างตระกูล"รุ่งธนเกียรติ"ทิ้งห่าง"มุ่งเจริญพร" และเจ้าของห้างสรรพสินค้าสุรินทร์พลาซ่า เกษม รุ่งธนเกียรติ ยังได้รับการแต่งตั้งเป็นกรรมการบริษัททีโอที แทนนริศรา ชวาลตันพิพัทธ์ ที่ได้ลาออกไปดำรงตำแหน่งรัฐมนตรีช่วยว่าการกระทรวงศึกษาธิการใน พ.ศ. 2552

ทั้งนี้ เกษมเป็นหนึ่งในสมาชิกกลุ่ม 16แหยงกลุ่ม 16 ไม่กล้าแตะ ‘ราเกซ’

 ชีวิตส่วนตัว 
บุตรชายของนายเกษมชื่อชนินทร์ รุ่งธนเกียรติ เป็นกรรมการบริหารพรรคเพื่อไทย และรองเลขาธิการนายกรัฐมนตรีฝ่ายการเมือง นอกจากนี้ แม้เกษมจะไม่ได้อยู่พรรคประชาธิปัตย์ แต่เขาก็มีความศรัทธาต่ออภิสิทธิ์ เวชชาชีวะรื่นรมย์คนการเมือง.. “เกษม รุ่งธนเกียรติ” วางมือการเมือง รับบท “คนดู” - สยามรัฐ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๐, ๑ ธันวาคม ๒๕๔๓
# ศิลปะศรีวิชัย
ศิลปะศรีวิชัย ได้รับอิทธิพลจากศาสนาพราหมณ์-ฮินดู และ พุทธศาสนานิกายอาจริยวาท แม้ศรีวิชัยได้หมดอำนาจไป แต่ศิลปะยังคงแพร่หลายไปทั่วดินแดนแถบเอเชียตะวันออกเฉียงใต้ เพราะได้มีการขุดค้นพบศิลปวัตถุและโบราณสถานแบบศรีวิชัยจำนวนมากทางภาคใต้ โดยเฉพาะที่ไชยาและที่นครศรีธรรมราช นอกจากนั้นมีการพบประปราย เช่น ทางภาคกลางพบที่อำเภออู่ทอง จังหวัดสุพรรณบุรี ภาคเหนือพบที่วัดเจดีย์เจ็ดแถว อำเภอศรีสัชนาลัย จังหวัดสุโขทัย และเหนือสุดพบที่วัดป่าสัก อำเภอเชียงแสน จังหวัดเชียงราย

ประติมากรรมศรีวิชัยนิยมตามคติศาสนามหายาน คือ รูปเคารพพระโพธิสัตว์ ส่วนพระพุทธรูปได้รับอิทธิพลจากพุทธศิลป์ก่อนสมัยคุปตะ หลังคุปตะ และปาละ ตามลำดับ ลักษณ์เจดีย์ คือ เจดีย์ทรงกลม ระฆังเอวคอด ศิลปะศรีวิชัยได้เป็นต้นแบบให้ศิลปะอาณาจักรต่าง ๆ เช่น สุโขทัย และขอม
# บิชอปแห่งลอนดอน
บิชอปแห่งลอนดอนBishop of London . the Diocese of London  เป็นตำแหน่งมุขนายกของมุขมณฑลลอนดอนซึ่งเป็นส่วนหนึ่งของภาคแคนเทอร์เบอรีในคริสตจักรแห่งอังกฤษ มุขมณฑลนี้มีพื้นที่ราว 458 ตารางกิโลเมตร ครอบคลุม 17 บุรีในเกรเทอร์ลอนดอนทางตอนเหนือของแม่น้ำเทมส์และบางส่วนของเทศมณฑลเซอร์รีย์ ศูนย์กลางการปกครองอยู่ที่อาสนวิหารนักบุญเปาโลภายในนครลอนดอน ซึ่งสร้างขึ้นเมื่อปี ค.ศ. 604 ต่อมาเกิดมหาอัคคีภัยแห่งลอนดอน ค.ศ. 1666 อาสนวิหารจึงถูกสร้างขึ้นใหม่ในปี ค.ศ. 1675

บิชอปแห่งลอนดอนถือเป็นผู้นำสูงสุดเป็นลำดับที่ 3 ของคริสตจักรแห่งอังกฤษ รองจากอาร์ชบิชอปแห่งแคนเทอร์เบอรีและอาร์ชบิชอปแห่งยอร์ก และถือเป็นหนึ่งในห้าบิชอปอาวุโสโดยอีก 4 ท่านที่เหลือคืออาร์ชบิชอปแห่งแคนเทอร์เบอรี อาร์ชบิชอปแห่งยอร์ก บิชอปแห่งเดอรัม และบิชอปแห่งวินเชสเตอร์ ถือเป็นขุนนางฝ่ายศาสนาในสภาขุนนาง

บิชอปแห่งลอนดอนคนล่าสุดเป็นคนที่ 132 คือ ศาสนาจารย์อาวุโสริชาร์ด ชาทร์ เกษียณเมื่อวันที่ 28 กุมภาพันธ์ ค.ศ. 2017
# ปลาฉลามหางไหม้ (อินโดนีเซีย)
ปลาฉลามหางไหม้  เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีเหลืองหรือสีเหลืองอมขาว และมีขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร

เป็นปลาที่พบแพร่กระจายพันธุ์ในแหล่งน้ำของประเทศอินโดนีเซีย มีความว่องไวปราดเปรียวมาก โดยสามารถที่จะกระโดดได้สูงถึง 2 เมตร  มีพฤติกรรมอยู่รวมกันเป็นฝูง ปัจจุบันมีสถานะในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยใช้วิธีการผสมเทียมด้วยการฉีดฮอร์โมนหน้า 38, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9

ดูเพิ่ม
ปลาฉลามหางไหม้ (ไทย)
# ปลาฉลามหางไหม้ (ไทย)
ปลาหางไหม้ หรือที่นิยมเรียกกันว่า ปลาฉลามหางไหม้  เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)

ปลาหางไหม้ มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีส้มแดงและขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร

นิยมอยู่เป็นฝูง หากินตามใต้พื้นน้ำ ในอดีตพบชุกชุมในเขตที่ราบลุ่มแม่น้ำเจ้าพระยา ในประเทศไทย แต่ปัจจุบันไม่พบแล้ว เชื่อว่าได้สูญพันธุ์ไปจนหมดแล้ว สันนิษฐานว่าเป็นผลมาจากการจับจากธรรมชาติเพื่อจำหน่ายเป็นปลาสวยงาม Humphrey, S.R. & Bain, J.R. (1990). Endangered animals of Thailand. Sandhill Crane Press, Gainesville, 468 pp. แต่ก็เพียงข้อสันนิษฐาน โดยถือว่าเป็นสิ่งมีชีวิตถิ่นเดียว แม้จะมีรายงานพบในลุ่มแม่น้ำโขง ในเวียดนาม, กัมพูชา และลาว แต่ทว่าก็ยังไม่มีหลักฐานยืนยัน และไม่เป็นที่ยอมรับจาก IUCN ซึ่งในอดีตปลาหางไหม้ได้ถูกใช้ชื่อวิทยาศาสตร์ร่วมกับปลาฉลามหางไหม้ชนิดที่พบในประเทศอินโดนีเซีย (B. melanopterus) และถูกใช้ชื่อวิทยาศาสตร์และข้อมูลนี้มาโดยตลอด จนกระทั่งในปี ค.ศ. 2007 มีการจัดอนุกรมวิธานกันขึ้นมาใหม่ Ng, Heok Hee; Kottelat, Maurice (2007). "Balantiocheilos ambusticauda, a new and possibly extinct species of cyprinid fish from Indochina (Cypriniformes: Cyprinidae)". Zootaxa 1463: 13–20. โดยตัวอย่างต้นแบบแรกถูกเก็บโดยนักมีนวิทยาชาวเยอรมัน รอล์ฟ ไกสเลอร์ ในเดือนกุมภาพันธ์ ค.ศ. 1967 ที่บึงบอระเพ็ด จังหวัดนครสวรรค์ และตัวอย่างเพิ่มเติมถูกเก็บโดย โรดอล์ฟ เมเยอร์ เดอ เชาเวินซี ในปี ค.ศ. 1936 โดย เอ็ม. ฮาร์มันด์ ในปี ค.ศ. 1883 และโดย มารี เฟิร์มง โบคอร์ต ในปี ค.ศ. 1862 

แต่ในทัศนะของ กิตติพงษ์ จารุธาณินทร์ ผู้เชี่ยวชาญเรื่องปลาน้ำจืดและสัตว์น้ำชาวไทย ซึ่งเป็นผู้ที่พบปลาหางไหม้ตัวสุดท้ายในแม่น้ำเจ้าพระยา ที่บริเวณสวนส้มบางมด ในเขตราษฎร์บูรณะ เมื่อปี ค.ศ. 1986 เห็นว่าปลาหางไหม้ ไม่น่าจะมีครีบต่าง ๆ เป็นสีแดงส้ม เพราะถ้าเป็นเช่นนั้นจริง คงมีการแยกชนิดกันชัดเจนมานานแล้ว แต่น่าจะเป็นมีแถบดำบริเวณครีบต่าง ๆ นั้นน้อยกว่าส่วนที่เป็นสีเหลืองอมขาว และมีส่วนหัวที่ทู่สั้นกว่า กิตติพงษ์ จารุธาณินทร์, ชวลิต วิทยานนท์ ดร., ปลาน้ำจืดหายากที่สุด ๑๐ ชนิดของไทย นิตยสาร Aquarium Biz หน้าที่ 62 ปีที่ 2 ฉบับที่ 16: ตุลาคม 2011

นอกจากนี้แล้ว ปลาหางไหม้ ยังมีชื่อเรียกอื่น ๆ อีก เช่น "ปลาหางเหยี่ยว" หรือ "ปลาหนามหลังหางดำ"
# วงศ์ย่อยปลาเลียหิน
วงศ์ย่อยปลาเลียหิน  เป็นวงศ์ย่อยของวงศ์ Cyprinidae หรือวงศ์ปลาตะเพียน ซึ่งเป็นวงศ์ใหญ่ ในอันดับปลากินพืช (Cypriniformes) ใช้ชื่อวงศ์ว่า Labeoninae (/ลา-เบ-โอ-นี-เน/)

โดยรวมแล้ว ปลาในวงศ์ย่อยนี้ มีรูปร่างเรียวยาว ลำตัวทรงกระบอก ครีบหลังยกสูงและไม่มีก้านครีบแข็ง ลักษณะสำคัญ คือ ปากจะงุ้มลงด้านล่าง มีริมฝีปากบนหนาและแข็ง ในบางสกุลจะมีตุ่มเล็ก ๆ คล้ายสิวกระจายอยู่บนนั้น ในหลายชนิดมีหนวดอยู่ 1 คู่ โดยเป็นปลาที่ใช้ปากในการดูดกินตะไคร่น้ำ, สาหร่าย และแพลงก์ตอนสัตว์ขนาดเล็ก บริเวณพื้นน้ำหรือโขดหิน, ตอไม้ ใต้น้ำ เป็นอาหาร 

มักพบกระจายพันธุ์ทั้งในลำธารน้ำเชี่ยว และแหล่งน้ำขนาดใหญ่ มักอาศัยอยู่รวมเป็นฝูง ขนาดแตกต่างกันออกไปตั้งแต่เพียงไม่เกิน 10 เซนติเมตร จนถึงเกือบ 1 เมตร กระจายพันธุ์ทั่วไปทั้งทวีปเอเชียและแอฟริกาHe, Shunping; Mayden, Richard L.;Wang, Xuzheng; Wang, Wei; Tang, Kevin L.; Chen, Wei-Jen & Chen, Yiyu}} (2008): Molecular phylogenetics of the family Cyprinidae (Actinopterygii: Cypriniformes) as evidenced by sequence variation in the first intron of S7 ribosomal protein-coding gene: Further evidence from a nuclear gene of the systematic chaos in the family. Mol. Phylogenet. Evol. 46(3): 818–829.  PDF fulltext

การจำแนก
ประมาณ 30 สกุล ซึ่งจำนวนสมาชิกที่มากที่สุด คือ Garra ที่มีมากกว่า 90 ชนิดจาก itis.gov 
<div float="left">

เผ่า Labeonini
 Barbichthys Bleeker, 1860
 Cirrhinus Oken (ex. Cuvier), 1817 
 Henicorhynchus Smith, 1945
 Labeo Cuvier, 1816
 Labiobarbus van Hasselt, 1823 
 Nukta Hora, 1942
 Osteochilus Günther, 1868
 Schismatorhynchos Bleeker, 1855
 Sinilabeo Rendahl, 1932
เผ่า Banganini 
 Bangana Hamilton, 1822 
 Lobocheilos 
 Qianlabeo Zhang & Chen, 2004

เผ่า Garrini
 Balantiocheilos 
 Crossocheilus van Hasselt, 1823
 Discocheilus Zhang, 1997
 Discogobio Lin, 1931 
 Epalzeorhynchos Bleeker, 1855
 Garra Hamilton, 1822
 Hongshuia Zhang, Xin & Lan, 2008
 Horalabiosa Silas, 1954
 Iranocypris
 Longanalus Li, 2006 
 Mekongina Fowler, 1937
 Parasinilabeo Wu, 1939
 Paracrossocheilus Popta, 1904
 Pseudocrossocheilus Zhang & Chen, 1997
 Pseudogyrinocheilus Fang, 1933
 Ptychidio Myers, 1930
 Rectoris Lin, 1933 
 Semilabeo Peters, 1880 
 Sinocrossocheilus Wu, 1977
 Typhlogarra
 Vinagarra Nguyen & Bui, 2010

ไม่จำแนกอยู่ในเผ่าใด
Paraqianlabeo Zhao, Sullivan, Zhang & Peng, 2014 Zhao, H.-T., Sullivan, J.P., Zhang, Y.-G. & Peng, Z.-G. (2014): Paraqianlabeo lineatus, a new genus and species of labeonine fishes (Teleostei: Cyprinidae) from South China. Zootaxa, 3841 (2): 257–270. 

ซึ่งจำนวนทั้งหมดนี้ยังไม่เป็นที่แน่นอน เนื่องจากนักมีนวิทยาและนักอนุกรมวิธานแต่ละท่านก็จัดไม่ตรงกัน สำหรับวงศ์ย่อยในวงศ์ปลาตะเพียนนี้หน้า 32, สาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ (พ.ศ. 2547) ISBN 974-00-8701-9  เช่น บางข้อมูลในวงศ์ย่อยปลาเลียหินนี้ จัดให้เพียง 2 สกุลก็มีLabeoninae  หรือย้ายไปรวมกับวงศ์ย่อย Cyprininae เป็นต้น
# แสนเมืองเลย ก่อเกียรติยิม
แสนเมืองเลย ก่อเกียรติยิม หรือ นายสุขสันต์ ชัยชนะ เป็นนักมวยสากลชาวไทยรุ่นฟลายเวท เกิดเมื่อ 23 สิงหาคม พ.ศ. 2528 ที่ จ.เลย สถิติการชก 19 ครั้ง ชนะ 13 (น็อค 3) เสมอ 3 แพ้ 3

แสนเมืองเลยเป็นลูกชายของกำนันคนหนึ่งในอำเภอปากชม จังหวัดเลย  ชกมวยในสังกัดของก่อเกียรติ พณิชยารมณ์ ขึ้นชกครั้งแรกเมื่อวันที่ 11 กรกฎาคม 2551 ชนะคะแนน ส่องแสงเล็ก โพธิ์สุวรรณยิม ที่ศูนย์การค้าพระประแดงพลาซ่า อำเภอพระประแดง จังหวัดสมุทรปราการ ในการชกกำหนด 6 ยก ก่อนที่จะสั่งสมสถิติการชกเรื่อยๆจนได้ครองแชมป์อินเตอร์เนชั่นแนล WBC รุ่นฟลายเวทและแชมป์ WBC ASIA รุ่นไลท์ฟลายเวทตามลำดับ

แสนเมืองเลยชกมวยครั้งสุดท้ายเมื่อวันที่ 21 กุมภาพันธ์ 2557 เป็นการชิงแชมป์สภามวยโลก เอเชีย (WBC ASIA) เข็มขัดเงินรุ่นฟลายเวท สามารถชนะคะแนนนักมวยฟิลิปปินส์ไดที่ แขวงสุวรรณเขต ประเทศลาว ก่อนจะแขวนนวมไปและกลับไปใช้ชีวิตที่จังหวัดเลยบ้านเกิด จนกระทั่งปรากฏเป็นข่าวเมื่อวันอาทิตย์ที่ 8 มิถุนายน 2557 เมื่อแสนเมืองเลยถูกตำรวจตระเวนชายแดนและเจ้าหน้าที่ฝ่ายปกครองเข้าจับกุมในความผิดฐานมีไม้แปรรูปหวงห้ามเกินกว่า 0.20 ลูกบาศก์เมตร ตามพระราชบัญญัติป่าไม้ พุทธศักราช 2484 อนาคตดับ!แชมป์ WBC ASIAโดนจับขนไม้เถื่อน, สยามกีฬา.

ภายหลังแสนเมืองเลยได้รับโทษเพียงปรับเท่านั้น เนื่องจากไม้ที่ถูกเจ้าหน้าที่จับได้เป็นไม้แปรรูปชิงชัน ไม่ใช่ไม้พะยูงที่มีโทษร้ายแรงมาก ปัจจุบันแสนเมืองเลยทำงานอยู่ที่โรงพยาบาลส่งเสริมสุขภาพตำบลตากแดด อำเภอวังสะพุง จังหวัดเลย แสนเมืองเลยโล่ง!คดีค้าไม้เถื่อนแค่เสียค่าปรับเท่านั้น, สยามกีฬา.

 เกียรติประวัติ 
 แชมป์เงารุ่นฟลายเวท WBC  
 ชิง 16 เมษายน 2552 ชนะคะแนน บายู อังโกโร  ที่ จังหวัดประจวบคีรีขันธ์
 ป้องกันแชมป์ครั้งที่ 1, 25 สิงหาคม 2552 เสมอ อีริค ดิแอซ ซิเรการ์ (อินโดนีเซีย) ที่ จังหวัดเลย
 ป้องกันแชมป์ครั้งที่ 2, 31 กรกฎาคม 2553 แพ้น็อคยกที่ 11 ไรอัน ปิโต  ที่ เมโทรมะนิลา ฟิลิปปินส์
 แชมป์รุ่น WBC Asia รุ่นไลท์ฟลายเวท
 ชิง 23 ธันวาคม 2553 ชนะน็อคยกที่ 2 ไรอัน (อินโดนีเซีย) ที่ อำเภอดอนสัก จังหวัดสุราษฎร์ธานี
 ป้องกันแชมป์ครั้งที่ 1, 4 ตุลาคม 2554 ชนะคะแนน จูเลียส อันคอส (ฟิลิปปินส์) ที่ วัดบ้านไร่ อำเภอด่านขุนทด จังหวัดนคราชสีมา
 ป้องกันแชมป์ครั้งที่ 2, 4 พฤษภาคม 2555 ชนะคะแนน ซามูเอล เอฮัวโย่ (อินโดนีเซีย) ที่ อำเภอบางพลี จังหวัดสมุทรปราการ
 ป้องกันแชมป์ครั้งที่ 3, 6 พฤศจิกายน 2555 ชนะคะแนน เกบอย แมนซาลาเยา (ฟิลิปปินส์) ที่ จังหวัดชลบุรี
 ป้องกันแชมป์ครั้งที่ 4, 21 กุมภาพันธ์ 2557 ชนะคะแนน ไมเคิล แลนดิโร่ (ฟิลิปปินส์) ที่ สะหวันเวกัส แขวงสุวรรณเขต ประเทศลาว
# หวอ วัน เกียต
หวอ วัน เกียต  เกียตเป็นประธานสภารัฐมนตรีแห่งเวียดนามในเดือนสิงหาคม พ.ศ. 2534 โดยขึ้นมาแทนที่โด๋ เหมื่อยที่ขึ้นไปเป็นเลขาธิการทั่วไปของพรรค เกียตเกิดเมื่อ 23 พฤศจิกายน พ.ศ. 2465 ที่เกิ่นเทอในครอบครัวชนชั้นกลาง เขาเข้าร่วมกับกลุ่มปฏิวัติตั้งแต่ พ.ศ. 2483 โดยทำงานในภาคใต้ และได้เป็นเลขาธิการคณะกรรมการเมืองไซ่ง่อน เมื่อสงครามยุติ เขายังดำรงตำแหน่งต่อไปในโฮจิมินห์ซิตี แนวนโยบายของเขาคือเน้นเศรษฐกิจที่ปฏิบัติได้จริงและไม่ถือลัทธิคอมมิวนิสต์อย่างเคร่งครัด เขามีส่วนร่วมในการปฏิรูปเศรษฐกิจใน พ.ศ. 2529 เขาได้เป็นนายกรัฐมนตรีเมื่อ 24 กันยายน พ.ศ. 2535 และมุ่งเน้นการพัฒนาเศรษฐกิจและการพัฒนาความสัมพันธ์กับอาเซียน เขาลาออกจากนายกรัฐมนตรีเมื่อ 25 กันยายน พ.ศ. 2540 และลาออกจากคณะกรรมการพรรคในเดือนธันวาคม ปีเดียวกัน เขาเสียชีวิตเมื่อ 11 มิถุนายน พ.ศ. 2551"Ex-Vietnam premier Vo Van Kiet dies at 85: government", AFP, June 11, 2008.
# เซบัสทีอัน เคล
เซบัสทีอัน วัลเทอร์ เคล  เกิดวันที่ 13 กุมภาพันธ์ ค.ศ. 1980 เป็นอดีตนักฟุตบอลอาชีพชาวเยอรมันที่เล่นในตำแหน่งกองกลางตัวรับ ปัจจุบันเขาเป็นผู้อำนวยการกีฬาของโบรุสซีอาดอร์ทมุนท์ ต่อจากมิชชาเอล ซอร์ค

เคลเคยรับใช้ทีมชาติเยอรมนีตั้งแต่ปี ค.ศ. 2001 แต่มาเลิกเล่นในปี ค.ศ. 2006
# เลือดออกใต้เยื่อหุ้มสมองชั้นนอก
เลือดออกใต้เยื่อหุ้มสมองชั้นนอก  เป็นภาวะตกเลือดอย่างหนึ่งทำให้มีก้อนเลือดอยู่ใต้เยื่อหุ้มสมองชั้นนอกสุดระหว่างเยื่อดูรากับเยื่ออะแร็กนอยด์ ส่วนใหญ่เกิดจากการฉีกขาดของหลอดเลือดดำบริดจิงซึ่งทอดผ่านช่องว่างใต้เยื่อดูรา ภาวะนี้อาจทำให้เกิดความดันในกะโหลกศีรษะสูงได้ ซึ่งอาจทำให้เกิดอันตรายเพิ่มเติมต่อเนื้อสมอง ภาวะนี้หากเกิดขึ้นเฉียบพลันมักจะเป็นอันตรายถึงชีวิต อย่างไรก็ดี หากเกิดแบบเรื้อรังและได้รับการรักษาอย่างเหมาะสม มักมีพยากรณ์โรคที่ดีกว่า
# PH
PH, Ph, pH, ph (พีเอช) สามารถหมายถึง
 พีเอช (เคมี) ค่าความเป็นกรด เบส
 ph (ทวิอักษร) ตัวอักษรที่สะกดด้วยอักษร ph คู่กัน
# ลอดช่อง
ลอดช่อง  คือ ขนมพื้นบ้านที่ใช้แป้งข้าวเจ้าเป็นวัตถุดิบ เป็นที่นิยมแพร่หลายในไทยชนิดหนึ่ง มีจุดกำเนิดร่วมในทั่วทั้งเอเชียตะวันออกเฉียงใต้ เชื่อกันว่ามีต้นกำเนิดมาจากอินโดนีเซีย โดยอินโดนีเซีย มาเลเซียShaving the Ice, Cutting the Heat เรียกว่า เจ็นดล (; เจินตัวปิง)  อีกทั้งยังแพร่หลายในสิงคโปร์ เวียดนาม และพม่า (เรียกว่า โหมะน์และส้อง,)

ในประเทศไทย มีการเรียกลอดช่องอีกแบบหนึ่งว่า ลอดช่องสิงคโปร์ โดยมีที่มาจากชื่อร้านสิงคโปร์โภชนาบริเวณแยกหมอมี เยาวราช กรุงเทพมหานคร

 รากศัพท์ 
ในอินโดนีเซียเชื่อว่า เจ็นดล มีความเกี่ยวข้องกับคำ jendol ในภาษาชวา ภาษาซุนดา และภาษาอินโดนีเซีย หมายถึง "โหนก" หรือ "โป่ง" ซึ่งมีความหมายโดยนัยหมายถึงเยลลี่ที่มีรูปร่างคล้ายตัวหนอน ในเวียดนาม เรียกว่า บั๊ญหลอต  ซึ่งเป็นส่วนผสมของขนมที่ชื่อเจ่หรือเจ่บาเหม่า

 ส่วนผสม 
ส่วนผสมทั่วไปของลอดช่องคือกะทิ แป้งปั้นเป็นรูปแท่งใส่สีเขียว โดยปกติมาจากใบเตย น้ำแข็งปั่นและน้ำตาลมะพร้าว ส่วนผสมเพิ่มอื่น ๆ ได้แก่ ถั่วแดง ข้าวเหนียว เฉาก๊วย ในซุนดา ลอดช่องสิงคโปร์เป็นขนมทำจากแป้งหรือสาคูปั้นเป็นแท่ง กินกับกะทิและน้ำเชื่อมจากน้ำตาลของต้นหมาก ไม่ใส่น้ำแข็ง ในภาษาชวา เจ็นดล หมายถึงส่วนที่เป็นแป้งสีเขียวเท่านั้น ถ้านำ เจ็นดล มารวมกับน้ำตาลมะพร้าวและกะทิ จะเรียก ดาเว็ต ดาเว็ตที่นิยมมากที่สุดคือ เอ็ซดาเว็ต ในชวากลาง ด้วยอิทธิพลจากสิงคโปร์และอาหารตะวันตก ทำให้มีลอดช่องรูปแบบแปลก ๆ เช่น กินกับไอศกรีมวานิลลาหรือทุเรียนYourSingapore.com - Cendol

 การจำหน่าย 
ลอดช่องเป็นขนมที่นิยมทั่วไปในเอเชียตะวันออกเฉียงใต้ และนิยมขายทั้งในศูนย์อาหาร ข้างถนน และที่อื่น ๆ ลอดช่องสิงคโปร์หรือดาเว็ตดั้งเดิมไม่กินกับน้ำแข็ง แต่เมื่อเทคโนโลยีเข้ามาทำให้มีเจ็นดลเย็นกินกับน้ำแข็ง (เอ็ซเซอรัต) เป็นไปได้ว่าในแต่ละประเทศมีสูตรเฉพาะของตนเอง โดยเฉพาะเมืองเก่าของมาเลเซีย เช่น มะละกา ปีนัง และกัวลาลัมเปอร์
# ฉันผู้ชายนะยะ
ฉันผู้ชายนะยะ เป็นภาพยนตร์ไทยในปี พ.ศ. 2530 กำกับโดย หม่อมหลวงพันธุ์เทวนพ เทวกุล

คำโปรย
พวกเขา...อยากจะบอกอะไร กับคุณผู้หญิงทั้งหลาย 

เนื้อเรื่อง
ในงานเลี้ยงวันเกิดของเต้ย เป็นวันรวมตัวกะเทยเพื่อนยากทั้งหลาย ได้แก่ มด กะเทยแอ๊บแมน, นัท, รักกับแดง เกย์ที่ยึดมั่นในรักกับกะเทยที่มีหลายรัก, เอ็ม กะเทยควาย และก็เป็นวันเดียวกับที่ อั้น-อนากร พิพัฒน์ หนุ่มรูปหล่อฐานะร่ำรวยทะเลาะกับภรรยาจนหนีเข้ากรุงเทพ  และได้มาหาเพื่อนเก่าอย่างมด กะเทยที่ต้องคอยแอ๊บแมนเพราะทั้งตระกูลของอั้นเกลียดกะเทยเข้ากระดูกดำ ทางเดียวที่มดจะได้อยู่ใกล้อั้นคือทำตัวเป็นผู้ชาย แล้วงานเลี้ยงหฤหรรษ์ของเหล่ากะเทยจะเกิดอะไรขึ้นเมื่อทุกคนต้องช่วยกันปิดบังความลับโดยทำตัวเป็นผู้ชายนะยะ แต่มดก็จับได้ว่าอั้นอาจจะเป็นพวกแอบจิต ก็เลยจะแปลงให้อั้นมาเป็นพวกเดียวกับตนซะเลย

นักแสดง
ลิขิต เอกมงคล - อั้น อนากร พิพัฒน์
ดร.เสรี วงษ์มณฑา - เต้ย
ชลิต เฟื่องอารมย์ - มด
สุรศักดิ์ วงษ์ไทย - นัท
วสันต์ อุตตมะโยธิน - เอ็ม
มารุต สาโรวาท - แดง

นักแสดงประกอบ
สินจัย หงษ์ไทย
นึกคิด บุญทอง - รัก
เผ่าทอง ทองเจือ
ชลประคัลภ์ จันทร์เรือง
แดนนี่ ศรีภิญโญ
รอน บรรจงสร้าง
ด.ญ.ศศิธร โมระกานต์

เบื้องหลัง
ฉันผู้ชายนะยะ นับว่าเป็นภาพยนยตร์ไทยเรื่องแรก ๆ ที่ถือได้ว่าแหวกแนวในเนื้อหา ด้วยการเป็นเสนอเรื่องราวของกลุ่มกะเทยและเพศที่สามในสังคมไทยมองผ่านโลกเกย์ยุคใหม่จาก “ภาพยนตร์”   บทภาพยนตร์ดัดแปลงมาจากบทละครเวทีบรอดเวย์เรื่อง The Boys in the Band ของ มาร์ท ครอว์ลีย์ โดย ดร.เสรี วงษ์มณฑา หนึ่งในนักแสดงในเรื่องข่าวประชาสัมพันธ์ ละครเวที 'ฉันผู้ชายนะยะ' โดย ดร.เสรี วงค์มณฑา 

เป็นภาพยนตร์ที่ได้รับความนิยมอย่างมาก โดยเฉพาะในกลุ่มเพศที่สาม ซึ่งต่อมาได้มีการสร้างเป็นละครเวทีและแสดงซ้ำกันถึง 200 รอบ ภายในเวลา 6 เดือน โดยเฉพาะวันเสาร์-อาทิตย์ แสดงถึง 2 รอบ และออกไปแสดงยังต่างจังหวัดอีกด้วย"ฉันผู้ชาย..นะยะ" ละครเวทีที่ผู้ชายดูได้ และผู้หญิงต้องดู? จากผู้จัดการออนไลน์ ข่าวแสนกล, รายการทางบลูสกายแชนแนล โดย ดร.เสรี วงษ์มณฑา และปิยเกียรติ บุญเรือง: อาทิตย์ที่ 25 สิงหาคม 2556
# เขตเศรษฐกิจจำเพาะท่าแขก
เขตเศรษฐกิจจำเพาะท่าแขก (Thakhek specific economic zone "TSEZ") ตั้งอยู่บริเวณใกล้สะพานมิตรภาพ 3 (นครพนม-คำม่วน) ชื่งมีเนื้อที่ 1,035 ha หรือ 6,468.75 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย ที่ประกอบด้วยสำนักงาน องค์กร ระบบสาธารณสุข การค้า โรงแรม ศูนย์ประชุม ที่พัก โลจิสติกส์ และ การบริการต่างๆ
# เขตเศรษฐกิจจำเพาะภูเขียว
เขตเศรษฐกิจจำเพาะภูเขียว (Phoukhyo specific economic zone "PSEZ") ตั้งอยู่ในบริเวณเมืองท่าแขก ห่างตัวเมือง 5 กิโลเมตรทางทิดใต้ตามถนนหมายเลข R13 และ R12 ชื่งมีข้อได้เปรียบในการลงทุน เพราะไม่ไกลจากท่าเรือน้ำลืกหวุงอ๋างในประเทศเวียดนาม."PSEZ" มีเนื้อที่ 4,850 ha หรือ 30,312.5 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย เมืองอุตสาหกรรม การค้า โลจิสติกส์ การท่องเที่ยวครบวงจร ที่จะประกอบด้วยสำนักงาน องค์กร ระบบสาธารณสุข การศึกษา โรงแรมห้าดาว ศูนย์ประชุมที่ทันสมัย ที่พัก   และ การบริการต่างๆ

ข้อมุลเพี่มเตีม: เขตเศรษฐกิจเฉพาะภูเขียว
หมวดหมู่:ประเทศลาว